मृत भाग से नाखून को काटकर अलग किया जा सकता है। यह स्वतन्त्र किनारा (Free edge) कहलाता है। नाखून की मूल (root) त्वचा में धंसी होती है तथा क्यूटीकिल (cuticle) से ढकी होती है और इससे अर्द्धचन्द्राकार क्षेत्र बनता है। इसे नख चन्द्रिका (lunula) कहते हैं। नाखून के आगे के कुछ भाग के अलावा पिछला भाग सजीव होता है, जो बाह्य त्वचा पर नख शय्या (nail bed) में जमा रहता है। नाखून का नजर आने वाला चौड़ा भाग काय (body) कहलाता है। यह एपीडर्मिस की अंकुरक परत से उत्पन्न होता है तथा नखशय्या पर स्थित रहता है और त्वचा से संलग्न होता है। नख शय्या की त्वचा में रक्त कोशिकाएं तथा तन्त्रिका तन्तु मौजूद रहते हैं। नाखून की मूल तथा काय का पाश्र्वीय भाग त्वचा की परत (folds) से आच्छदित रहता है, जिसे नाखून वलय (nail fold) कहा जाता है।